Komunitas Masyarakat Maonan urip ing laladan sub-tropis kang ditandai kanthi iklim kang sejuk lan pemandangan kang endah, kanthi bebukitan watu kang methungul, ing antarane dataran kang cendhek. Ana akèh kali cilik kang bisa digunakake kanggo ngaliri sawah. Tanduran kang tahan kahanan garing ditandur ing laladan Gunung Dashi ing kana banyu dadi barang kang langka. Saliyane pari, tanduran pertanian kalebu jagung, gandum, tela rambat, kedelai, kapas lan tembakau. Kawasan iki duwéni akèh sumber daya mineral kayadene wesi, mangan lan merkuri. Suku Maonan dikenal kanthi kaprigelane kanggo nggedhekake sapi potong, kang didol ing pasar ing Shanghai, Guangzhou lan Hong Kong.